**Балет, информативни текст за наставнике са корисним линковима**

Балет је музичко-сценско дело у коме се драмска радња изводи игром (без текста и певања). Назив је настао од италијанске речи ballare (играти). Поред игре значајни елементи балета су пантомима (покрети тела) и мимика (изрази лица).

Појавио се у Француској као саставни део опере током XVII и XVIII века, а тек у XIX веку постаје самостално музичко дело. У почетку су француски композитори и играчи били они који су допринели развоју балета, али касније вођство преузимају Руси и на том месту остају до данашњег дана.

Игра на прстима (која је прва асоцијација на балет) уведена је у балет тек почетком XX века и то је урадила америчка балерина Исидора Данкан. Овакву игру омогућава специјална обућа, балетанке (балетске патике) које на врховима прстију имају ојачање.

Како се праве балетанке можете погледати овде:

<https://www.youtube.com/watch?v=g1PPXnkm1JA>

Балетски играчи морају редовно да одржавају кондицију и гипкост, попут гимнастичара или клизача уметничког клизања. Због тога је њихов професионални, играчки стаж краћи у односу на друга занимања, па већ на половини своје каријере престају са играњем и прелазе у балетске педагоге, кореографе.

Најзначајнији балетски играчи свих времена су: Ана Павлова, Маја Плисецка, Исидора Данкан. А код нас: Душанка Сифниос, Лидија Пилипенко, Милорад Мишковић...

Особа која осмишљава балетску игру је кореограф. Кореографија није унапред одређена за сваки балет, већ се она сваки пут изнова осмишљава када год се тај балет припрема.

Костими су јако битни и морају да се уклопе у драмску радњу, али морају и технички да буду осмишљени да играчима не би сметали приликом игре. Због тога најчешћи део костима су хеланке, које омогућавају несметану игру. Код жена је честа бела боја костима. Поред костима, битна је и шминка, која мора да буде изузетно јака да би публика уочила изразе лица (мимику) и разумела тренутно дешавање на сцени.

Најзначајнији композитори балета су:

Петар Иљич Чајковски-“Лабудово језеро“

<https://www.youtube.com/watch?v=NE_a40Vw9jA>

Петар Иљич Чајковски-“Успавана лепотица“

<https://www.youtube.com/watch?v=_Egk2cjR2wM&feature=emb_imp_woyt>

Петар Иљич Чајковски-„Крцко Орашчић“

<https://www.youtube.com/watch?v=LKcZL8q1eBw>

Стеван Христић-“Охридска легенда“

<https://www.youtube.com/watch?v=JBOxXiNotBs>

Поред класичног балета, развио се и модерни балет. Ево неколико примера:

Војислав Костић-„Ко то тамо пева”

<https://www.youtube.com/watch?v=HUo-UX4psWo>

Балет у Србији:

<https://www.youtube.com/watch?v=S7QFGw9Bdls>

Нађа Мрашић

<https://www.youtube.com/watch?v=V7Qwjm2u9NM>

извор: Музичко свезнање, енциклопедија музике

КЛАСИЧНА МУЗИКА У ЦРТАНИМ ФИЛМОВИМА:

<http://brankoradicevic-nbgd.edu.rs/2020/05/08/klasicna-muzika-u-crtanim-filmovima/>